CELEX: 32005D0028
Language: sk
Date: 2005-01-12 00:00:00
Title: 2005/28/ES: Rozhodnutie Komisie z 12. januára 2005, ktorým sa mení a dopĺňa rozhodnutie 93/52/EHS, pokiaľ ide o vyhlásenie, že niektoré provincie v Taliansku sú bez výskytu brucelózy (B. melitensis), a rozhodnutie 2003/467/ES, pokiaľ ide o vyhlásenie, že niektoré provincie v Taliansku sú bez výskytu tuberkulózy hovädzieho dobytka, brucelózy hovädzieho dobytka a enzootickej bovinnej leukózy (oznámené pod číslom dokumentu K(2004) 5548)Text s významom pre EHP

19.1.2005   
            
            
               SK
            
            
               Úradný vestník Európskej únie
            
            
               L 15/30
            
         ROZHODNUTIE KOMISIE
   z 12. januára 2005,
   ktorým sa mení a dopĺňa rozhodnutie 93/52/EHS, pokiaľ ide o vyhlásenie, že niektoré provincie v Taliansku sú bez výskytu brucelózy (B. melitensis), a rozhodnutie 2003/467/ES, pokiaľ ide o vyhlásenie, že niektoré provincie v Taliansku sú bez výskytu tuberkulózy hovädzieho dobytka, brucelózy hovädzieho dobytka a enzootickej bovinnej leukózy
   (oznámené pod číslom dokumentu K(2004) 5548)
   (Text s významom pre EHP)
   (2005/28/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho Spoločenstva,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), najmä na jej prílohu A kapitola I ods. 4, prílohu A kapitola II ods. 7 a prílohu D kapitola I časť E,
   so zreteľom na smernicu Rady 91/68/EHS z 28. januára 1991 o veterinárnych podmienkach upravujúcich obchod s ovcami a s kozami vo vnútri spoločenstva (2), najmä na jej prílohu A kapitola 1 časť II,
   keďže:
   
               (1)
            
            
               Rozhodnutie Komisie 93/52/EHS z 21. decembra 1992 ktorým sa zaznamenáva splnenie požiadaviek niektorými členskými štátmi alebo oblasťami, pokiaľ ide o brucelózu (B. melitensis), a ktorým sa im priznáva štatút úradne uznaného členského štátu alebo oblasti bez výskytu tejto choroby (3), uvádza zoznam oblastí v členských štátoch, ktoré sú úradne uznané za oblasti bez výskytu brucelózy (B. melitensis) v súlade so smernicou 91/68/EHS.
            
         
               (2)
            
            
               V provinciách Firenze, Livorno, Lucca, Massa-Carrara, Pisa, Pistoia, Prato a Siena v oblasti Toscana a v provinciách Perugia a Terni v oblasti Umbria najmenej 99,8 % hospodárstiev chovajúcich ovce alebo kozy je úradne uznaných za hospodárstva bez výskytu brucelózy. Okrem toho sa uvedené provincie zaviazali splniť ďalšie podmienky ustanovené v smernici 91/68/EHS, pokiaľ ide o náhodné kontroly vykonávané po uznaní príslušných provincií za oblasti bez výskytu brucelózy.
            
         
               (3)
            
            
               Provincie Firenze, Livorno, Lucca, Massa-Carrara, Pisa, Pistoia, Prato a Siena v oblasti Toscana a provincie Perugia a Terni v oblasti Umbria by sa preto mali úradne uznať za oblasti bez výskytu brucelózy (B. melitensis), pokiaľ ide o hospodárstva chovajúce ovce alebo kozy.
            
         
               (4)
            
            
               Zoznamy oblastí v členských štátoch, ktoré sú vyhlásené za oblasti bez výskytu tuberkulózy hovädzieho dobytka, brucelózy hovädzieho dobytka a enzootickej bovinnej leukózy, sú uvedené v rozhodnutí Komisie 2003/467/ES z 23. júna 2003, ustanovujúce úradný status stád hovädzieho dobytka bez výskytu tuberkulózy, brucelózy a enzootickej bovinnej leukózy v niektorých členských štátoch a regiónoch členských štátov (4).
            
         
               (5)
            
            
               Taliansko predložilo Komisii dokumentáciu, ktorá dokazuje splnenie príslušných podmienok uvedených v smernici 64/432/EHS, pokiaľ ide o provinciu Como v oblasti Lombardia a provinciu Prato v oblasti Toscana, aby tieto provincie mohli byť úradne vyhlásené za oblasti bez výskytu tuberkulózy v stádach hovädzieho dobytka.
            
         
               (6)
            
            
               Taliansko predložilo Komisii dokumentáciu, ktorá dokazuje splnenie príslušných podmienok uvedených v smernici 64/432/EHS, pokiaľ ide o provinciu Brescia v oblasti Lombardia, provinciu Prato v oblasti Toscana a provincie Perugia a Terni v oblasti Umbria, aby tieto provincie mohli byť úradne vyhlásené za oblasti bez výskytu brucelózy v stádach hovädzieho dobytka.
            
         
               (7)
            
            
               Taliansko predložilo Komisii aj dokumentáciu, ktorá dokazuje splnenie príslušných podmienok uvedených v smernici 64/432/EHS, pokiaľ ide o provinciu Pavia v oblasti Lombardia, provinciu Massa-Carrara v oblasti Toscana a provincie Perugia a Terni v oblasti Umbria, aby tieto provincie mohli byť úradne vyhlásené za oblasti bez výskytu enzootickej bovinnej leukózy v stádach hovädzieho dobytka.
            
         
               (8)
            
            
               Po posúdení dokumentácie predloženej Talianskom by sa provincia Como v oblasti Lombardia a provincia Prato v oblasti Toscana mali úradne vyhlásiť za oblasti bez výskytu tuberkulózy hovädzieho dobytka, provincia Brescia v oblasti Lombardia, provincia Prato v oblasti Toscana a provincie Perugia a Terni v oblasti Umbria by sa mali úradne vyhlásiť za oblasti bez výskytu brucelózy hovädzieho dobytka, provincia Pavia v oblasti Lombardia, provincia Massa-Carrara v oblasti Toscana a provincie Perugia a Terni v oblasti Umbria by sa mali úradne vyhlásiť za oblasti bez výskytu enzootickej bovinnej leukózy.
            
         
               (9)
            
            
               Rozhodnutia 93/52/EHS a 2003/467/ES by sa preto mali zodpovedajúcim spôsobom zmeniť a doplniť.
            
         
               (10)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha II k rozhodnutiu 93/52/EHS sa mení a dopĺňa v súlade s prílohou I k tomuto rozhodnutiu.
   Článok 2
   Prílohy I, II a III k rozhodnutiu 2003/467/ES sa menia a dopĺňajú v súlade s prílohou II k tomuto rozhodnutiu.
   Článok 3
   Toto rozhodnutie je určené členským štátom.
   
      V Bruseli 12. januára 2005
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES 121, 29.7.1964, s. 1977/64. Smernica naposledy zmenená a doplnená nariadením (ES) č. 21/2004 (Ú. v. EÚ L 5, 9.1.2004, s. 8).
   
      (2)  Ú. v. ES L 46, 19.2.1991, s. 19. Smernica naposledy zmenená a doplnená rozhodnutím Komisie 2004/554/ES (Ú. v. EÚ L 248, 9.7.2004, s. 1).
   
      (3)  Ú. v. ES L 13, 21.1.1993, s. 14. Rozhodnutie naposledy zmenené a doplnené rozhodnutím 2004/320/ES (Ú. v. EÚ L 102, 7.4.2004, s. 75).
   
      (4)  Ú. v. EÚ L 156, 25.6.2003, s. 74. Rozhodnutie naposledy zmenené a doplnené rozhodnutím 2004/320/ES.
   
      PRÍLOHA I
      Príloha II k rozhodnutiu 93/52/EHS sa nahrádza takto:
      
         
            „PRÍLOHA II
            
                         
                     
                     
                        Vo Francúzsku:
                        Departementy:
                        Ain, Aisne, Allier, Ardèche, Ardennes, Aube, Aveyron, Cantal, Charente, Charente Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Essonne, Eure, Eur-et-Loire, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d’Oise, Vendée, Vienne, Yonne, Yvelines, Ville de Paris, Vosges.
                     
                  
                         
                     
                     
                        V Taliansku:
                        
                                    —
                                 
                                 
                                    Oblasť Lazio: Provincie Rieti a Viterbo.
                                 
                              
                                    —
                                 
                                 
                                    Oblasť Lombardia: Provincie Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese.
                                 
                              
                                    —
                                 
                                 
                                    Oblasť Sardegna: Provincie Cagliari, Nuoro, Oristano a Sassari.
                                 
                              
                                    —
                                 
                                 
                                    Oblasť Trentino-Alto Adige: Provincie Bolzano a Trento.
                                 
                              
                                    —
                                 
                                 
                                    Oblasť Toskánsko: Provincie Arezzo, Firenze, Livorno, Lucca, Massa-Carrara, Pisa, Pistoia, Prato a Siena.
                                 
                              
                                    —
                                 
                                 
                                    Oblasť Umbria: Provincie Perugia, Terni.
                                 
                              
                  
                         
                     
                     
                        V Portugalsku:
                        Autonómna oblasť Azory.
                     
                  
                         
                     
                     
                        V Španielsku:
                        Autonómna oblasť Kanárske ostrovy: Provincie Santa Cruz de Tenerife a Las Palmas.“
                     
                  
      
   
   
      PRÍLOHA II
      Prílohy I, II a III k rozhodnutiu 2003/467/ES sa menia a dopĺňajú takto:
      
                  1.
               
               
                  V prílohe I sa kapitola 2 nahrádza takto:
                  „KAPITOLA 2
                  Oblasti v členských štátoch úradne uznané za oblasti bez výskytu tuberkulózy
                  
                               
                           
                           
                              V Taliansku:
                              
                                          —
                                       
                                       
                                          Oblasť Lombardia: Provincie Bergamo, Como, Lecco, Sondrio
                                       
                                    
                                          —
                                       
                                       
                                          Oblasť Marche: Provincia Ascoli Piceno
                                       
                                    
                                          —
                                       
                                       
                                          Oblasť Toscana: Provincie Grossetto, Prato
                                       
                                    
                                          —
                                       
                                       
                                          Oblasť Trentino-Alto Adige: Provincie Bolzano, Trento.“
                                       
                                    
                        
            
                  2.
               
               
                  V prílohe II sa kapitola 2 nahrádza takto:
                  „KAPITOLA 2
                  Oblasti v členských štátoch úradne uznané za oblasti bez výskytu brucelózy
                  
                               
                           
                           
                              V Taliansku:
                              
                                          —
                                       
                                       
                                          Oblasť Emilia-Romagna: Provincie Bologna, Ferrara, Forli-Cesena, Modena, Parma, Piacenza, Ravenna, Reggio Emilia, Rimini
                                       
                                    
                                          —
                                       
                                       
                                          Oblasť Lombardia: Provincie Bergamo, Brescia, Como, Cremona, Lecco, Lodi, Mantova, Pavia, Sondrio, Varese
                                       
                                    
                                          —
                                       
                                       
                                          Oblasť Marche: Provincia Ascoli Piceno
                                       
                                    
                                          —
                                       
                                       
                                          Oblasť Sardinia: Provincie Cagliari, Nuoro, Oristano, Sassari
                                       
                                    
                                          —
                                       
                                       
                                          Oblasť Toscana: Provincie Arezzo, Grossetto, Livorno, Lucca, Pisa, Prato
                                       
                                    
                                          —
                                       
                                       
                                          Oblasť Trentino-Alto Adige: Provincie Bolzano, Trento
                                       
                                    
                                          —
                                       
                                       
                                          Oblasť Umbria: Provincie Perugia, Terni.
                                       
                                    
                        
                               
                           
                           
                              V Portugalsku:
                              
                                          —
                                       
                                       
                                          Autonómna oblasť Azory: Ostrovy Pico, Graciosa, Flores, Corvo
                                       
                                    
                        
                               
                           
                           
                              V Spojenom kráľovstve:
                              
                                          —
                                       
                                       
                                          Veľká Británia: Anglicko, Škótsko, Wales“
                                       
                                    
                        
            
                  3.
               
               
                  V prílohe III sa kapitola 2 nahrádza takto:
                  „KAPITOLA 2
                  Oblasti v členských štátoch úradne uznané za oblasti bez výskytu enzootickej bovinnej leukózy
                  
                               
                           
                           
                              V Taliansku:
                              
                                          —
                                       
                                       
                                          Oblasť Emilia-Romagna: Provincie Bologna, Ferrara, Forli-Cesena, Modena, Parma, Piacenza, Ravenna, Reggio Emilia, Rimini
                                       
                                    
                                          —
                                       
                                       
                                          Oblasť Lombardia: Provincie Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese
                                       
                                    
                                          —
                                       
                                       
                                          Oblasť Marche: Provincia Ascoli Piceno
                                       
                                    
                                          —
                                       
                                       
                                          Oblasť Toscana: Provincie Arezzo, Firenze, Grossetto, Livorno, Lucca, Massa-Carrara, Pisa, Pistoia, Prato, Siena
                                       
                                    
                                          —
                                       
                                       
                                          Oblasť Trentino-Alto Adige: Provincie Bolzano, Trento
                                       
                                    
                                          —
                                       
                                       
                                          Oblasť Umbria: Provincie Perugia, Terni.
                                       
                                    
                                          —
                                       
                                       
                                          Oblasť Val d'Aosta: Provincia Aosta“.